Amelia Island Championships
Amelia Island Championships var en tennisturnering for kvinder, som blev spillet på grusbaner hvert forår i perioden fra 1980 til 2010 i nærheden af Jacksonville, Florida, USA. Turneringen blev markedsført under flere forskellige navne i løbet af dens levetid på grund af skiftende sponsorer, bl.a. Bausch & Lomb Championships og The MPS Group Championships.

Turneringen blev spillet i Amelia Island Plantation i Amelia Island fra 1980 til 2008 – fra 1987 under navnet Bausch & Lomb Championships. Den mistede imidlertid sin titelsponsor, Bausch & Lomb, som ikke forlængede sin kontrakt efter turneringen i 2008. Arrangøren Octagon hyrede Axia Public Relations, et PR-firma, til at finde en ny titelsponsor. I august 2008 kunne Axia og Octagon offentliggøre MPS Group fra Jacksonville som turneringens nye officielle titelsponsor. Octagon flyttede samtidig turneringen 40 km sydpå til Sawgrass Country Club i Ponte Vedra Beach til bedre faciliteter og for at tiltrække et større publikum.

Den 21. maj 2010 offentliggjorde arrangørerne, at turneringen ikke ville blive afholdt i 2011. WTA Tour ønskede at reducere antallet af forårsturneringer afviklet på grus, og MPS Group Championships havde den laveste præmiesum. Touren tilbød alternative terminer i februar og juli, men ingen arena var ledig i februar, og juli egner sig ikke til turneringstennis i Florida på grund af varmen.

En af den mest usædvanlig kampe i tennishistorien blev spillet på Amelia Island i 2002. Anne Kremer besejrede Jennifer Hopkins med 5-7, 6-4, 6-2 i en kamp, hvor spillerne tilsammen begik 29 dobbeltfejl. Efter kampen afslørede en kontrolmåling af banen, at servefelterne ved en fejl var blevet udmålt tre fod kortere end reglerne foreskrev.

Navne

Finaler

Single

Double

Referencer

Kilder 
 WTA Tour - Ponte Vedra Beach 

Tennisturneringer
Tennis i USA
WTA Tour
Etableret i 1980
Ophørt i 2010